Mandaat van Finansiële Kommissie | Kempton-kruin
Mandaat van Finansiëele Kommissie
Om namens die Gemeenteraad toesig te hou oor die volhoubare, verantwoordelike en doeltreffende bestuur en verslagdoening oor Kempton-Kruin se finansiële bedrywighede ingevolge die Suid-Afrikaanse Standpunte oor Algemeen Aanvaarde Rekeningkunde Praktyk, finansiële beleid van Kruin asook Reglement 18 (5) en Artikels 43.1.8 en 57 van die KO.
Om te verseker dat fondse aangewend word volgens die visie van die gemeente (begrotings gebaseer) en in oorstemming met die eenfondsbeleid van die Gemeenteraad.
Om die Gemeentebestuurder en Finansiële Beampte by te staan om verantwoordelikheid en aanspreeklikheid vir die bestuur van die finansiële aktiwiteite van NG Kerk Kempton-Kruin te aanvaar;
Om die Gemeenteraad by te staan deur die integriteit, volledigheid en akkuraatheid te verseker van finansiële data wat in die finansiële stelsels van NG Kerk Kempton-Kruin opgeteken is;
Om die Gemeentebestuurder en Finansiële Beampte by te staan met die totstandbrenging van ‘n gesonde beheeromgewing en die beperking van die risiko’s verbonde aan die uitvoering van hul finansiële pligte;
Voldoening aan die toepaslike wette, regulasies asook rekeningkundige en verslagdoeningstandaarde te bevorder; en om
Konsekwente finansiële praktyke, bedryfsdoeltreffendheid en beste praktyk regdeur NG Kerk Kempton-Kruin te bevorder